stanford-oval/wikipedia huggingface dataset:
Stefano Mancinelli
Ura > Seurajoukkue

Mancinelli aloitti koripallon pelaamisen Pallacanestro Chietin juniorijoukkueissa, joissa hän pelasi aina vuoteen 1999 saakka. Kaudeksi 1999–2000 hän siirtyi pelaamaan Fortitudo Bolognan juniorijoukkueihin, joista hän nousi edustusjoukkueeseen seuraavana vuonna. Kaudella 2003–2004 Mancivelli johdatti joukkueensa Euroliigan finaaliin, jossa Fortitudo hävisi Maccabi Tel Aviville. Hän voitti joukkueensa kanssa Italian mestaruuden kaudella 2004–2005. Kauden jälkeen Gianluca Basile vaihtoi seuraa, jolloin Mancinellista tuli joukkueen kapteeni. Kausi 2008–2009 päättyi seuralta putoamiseen ja Mancinelli joutui lähtemään talousvaikeuksiin joutuneesta seurasta. Tämän jälkeen kolme NBA-seuraa osoitti kiinnostuksensa Mancinelliin. Uusi seura löytyi kuitenkin Italiasta, kun hän siirtyi Olimpia Milanoon kaksivuotisella sopimuksella.
Kauden 2012–2013 Mancinelli oli ilman seuraa, mutta siirtyi tammikuussa Cantùun. Elokuussa 2013 hän teki sopimuksen Torinon kanssa. Vuodesta 2016 lähtien Mancinelli on edustanut jälleen Fortitudo Bolognaa.
Ura > Maajoukkue

Mancinelli on kuulunut maansa alle 18- ja 20-vuotiaiden maajoukkueisiin. Vuodesta 2005 lähtien hän on kuulunut Italian maajoukkueeseen. Mancinelli oli mukana vuosien 2005 ja 2007 EM-kisoissa, sekä vuoden 2006 MM-kisoissa. Elokuussa 2009 hän sai aikaan joukkotappelun harjoitusmaaottelussa Kanadaa vastaan. Vuoden 2011 kisoissa Mancinelli teki 6,8 pistettä ottelua kohden ja toimi maajoukkueen kapteenina.
Aiheesta muualla

ULEN Eurocupin pelaajaprofiili (englanniksi)
Legabasket Serie A:n pelaajaprofiili (Arkistoitu – Internet Archive) (italiaksi)
St Mary-le-Bow

St Mary-le-Bow
St Mary-le-Bow on vuonna 1683 valmistunut kirkko Lontoon Cityn Cheapside-kadun varrella. Sen on suunnitellut Christopher Wren. Samassa paikassa on saattanut olla kirkko jo saksilaisajalla, ja kun Vilhelm Valloittaja saapui Lontooseen, hän määräsi uuden kirkon rakennettavaksi siihen. Silloisen kirkon rakennuttaja oli Canterburyn arkkipiispa Lanfranc. Kirkon piirustukset suunnitteli ehkä Rochesterin piispa Gandulf, joka suunnitteli myös Lontoon Towerin.
Keskiaikainen kirkko vaurioitui tornadossa vuonna 1091 ja tulipalossa vuonna 1196, jonka jälkeen rakennettiin uusi. Lontoon suuren palon jälkeen Christopher Wren suunnitteli barokkityylisen St Mary-le-Bow’n, jonka esikuvana hän käytti Rooman Maxentiuksen basilikaa, vaikkei ollutkaan sitä koskaan omin silmin nähnyt. St Mary-le-Bow tuhoutui saksalaisten pommituksessa 10.–11. toukokuuta 1941. Se rakennettiin uudelleen vuosina 1956–1964, osin ulkomaisella rahoituksella. Kirkon kellot, joita on kaksitoista, valettiin vuonna 1956. Vanhoina aikoina kelloja soitettiin aina iltayhdeksältä, jolloin työpäivä päättyi ja kaupungin portit suljettiin. Kirkon nykyinen krusifiksi on lahja Saksan liittotasavallan kansalaisilta.
Normanniajalla kirkon nimi oli Sancta Maria de Arcubus (”Kaarten Pyhä Maria”), joka myöhemmin muuntui samaa tarkoittavaan muotoon St Mary-le-Bow. Nimityksen perustana olivat kirkon näyttävät holvikaaret. Tästä tulee nimitys myös kirkolliselle oikeusistuimelle Arches Courtille, joka kokoontuu St Mary-le-Bow’ssa.
St Mary-le-Bow -kirkkoon liittyy paljon lontoolaista kansanperinnettä. Sen kellojen ääni saa päähenkilön palaamaan kaupunkiin Riku Huittisesta (Dick Whittington) kertovassa sadussa. Lastenlaulussa ”Oranges and Lemons” mainitaan useita kirkkoja, joista yksi on Bow. Aidon cockneyn puhujan määritelmänä on vanhastaan pidetty sitä, että henkilön pitää olla syntynyt niin lähellä Bow’ta, että kellojen ääni kuuluu sinne missä hän syntyi.
Aiheesta muualla

Wikimedia Commonsissa on kuvia tai muita tiedostoja aiheesta .
Kirkon verkkosivut
Sähkömagneettinen energia

Sähkömagneettinen energia on sähkömagneettiseen säteilyyn liittyvää energiaa. Mitä pienempi säteilyn aallonpituus on, sitä suurempi on yksittäisen säteilykvantin energia. Lyhytaaltoiset ja runsasenergiset säteilylajit, kuten gammasäteily ja röntgensäteily, pystyvät rikkomaan useiden aineiden kemiallisia rakenteita.
SlowHill

| SlowHill |
| --- | --- |
 SlowHillin muodostavat (vasemmalta) Vellu Maurola ja Tapani Rinne
Tiedot
Toiminnassa:  2002–
Tyylilaji:  jazz, lounge, downtempo
Kotipaikka:   Suomi
Jäsenet:  Vellu Maurola   Tapani Rinne  
Levy-yhtiö:   Universal Music Finland/, Plastinka_Records/Blue Note Records  
Aiheesta muualla
slowhill.com 
Infobox OKNimi-testi OK: 
SlowHill on suomalainen  instrumentaalista downtempo/ loungea esittävä  projektiyhtye, jonka jäseniä ovat Slow (eli Vellu Maurola) ja palkittu saksofonisti Tapani Rinne. Vuonna 2002 perustettu yhtye yhdistää downtempon biittejä easy listening- ja jazz-tunnelmiin.
Historia

SlowHill on julkaissut neljä albumia kaikki eri levymerkeillä.
Esikoisalbumi Finndisc oli Suomen ensimmäinen legendaarisen Blue Note Recordsin julkaisema electronica -albumi. Albumin ydinajatuksena oli kaivaa esiin ja samplata jazzklassikoita EMI Finlandin arkistoista.
Albumilla samplataan tunnettuja jazzartisteja kuten Heikki Sarmanto, Teuvo Suojärvi, Mike Koskinen, Carita Holmström ja Pekka Pohjola. Pohjolan samplea, joka kuuluu SlowHillin kappaleessa Valo käytti myös DJ Shadow omassa kappaleessaan Midnight in a Perfect World.
Finndisc julkaistiin myöhemmin Blue Noten kautta myös Isossa-Britanniassa, Japanissa, Saksassa, Sveitsissä, Italiassa ja Alankomaissa.
Yhtyeen toisen albumin Fennikan julkaisi Plastinka Records vuonna 2005 ja sillä on mukana Pablo Nerudan runoon sävelletty kappale  ja sample Rajattoman kappaleesta Butterfly.
Kolmannen albumin, nimeltään Muzak julkaisi kesäkuussa 2010 Universal Music Finland. Albumilla vierailevat muiden muassa viulisti Pekka Kuusisto soittamassa sähkökitaraa, perkussionisti Teho Majamäki ja vokalisti Siiri Nordin. Muzakilla kuullaan myös SlowHillin ensimmäinen cover Rauno Lehtisen jazzklassikosta Toiset meistä.
Diskografia > Albumit

Finndisc (2002)
Fennika (2005)
Muzak (2010)
Lento (2017)
Diskografia > Singlet

"Super Blue/Just a Phrase" (2002)
"Kaima" (2016)
"Aces" (2016)
"Due Day" (2017)
Diskografia > Remixit

Paleface - "Slowhill Riisto Remake" (Vuonna 2011 Palaneen käryä remix-albumilla julkaistu remix kappaleesta "Riisto Räppääjä")
Aiheesta muualla

SlowHillin viralliset sivut
SlowHill Myspacessa (englanniksi)
SlowHill Last.fm:ssä (englanniksi)
Suso (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jesús Joaquín Fernández Sáez de la Torre
Syntymäaika: 17. marraskuuta 1993 (ikä 30)
Syntymäpaikka:  Algeciras, Espanja
Pelipaikka: laitalinnki
Pituus: 177 cm
Lempinimi: Suso
Seura
Seura:  Sevilla
Pelinumero: 10
Junioriseurat
2004–2010:  Cádiz
2010–2012:  Liverpool
Seurat
| Vuodet | Seura | O | (M) |
| 2012–2015 |  Liverpool | 14 | (0) |
| 2013–2014 | →  Almería (laina) | 33 | (3) |
| 2015–2020 |  Milan | 126 | (21) |
| 2016 | →  Genoa (laina) | 19 | (6) |
| 2020 | →  Sevilla (laina) | 17 | (1) |
| 2020– |  Sevilla | 96 | (6) |
Maajoukkue
| 2009–2010 |  Espanja U17 | 7 | (5) |
| 2011 |  Espanja U18 | 5 | (0) |
| 2012 |  Espanja U19 | 9 | (1) |
| 2013 |  Espanja U20 | 9 | (1) |
| 2012–2013 |  Espanja U21 | 5 | (0) |
| 2017– |  Espanja | 5 | (0) |
 Seurajoukkueuran tilastot kattavat vain kansalliset sarjat, päivitetty 2. elokuuta 2024.  Maajoukkueuran tilastot päivitetty 30. tammikuuta 2020.
Jesús Joaquín Fernández Sáez de la Torre eli Suso (s. 17. marraskuuta 1993 Algeciras, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa, johon hän siirtyi vuonna 2020 italialaisseura AC Milanista, aluksi lainalle. Vasenjalkainen Suso on pelipaikaltaan oikea laitahyökkääjä.
Suso on pelannut Espanjan juniorimaajoukkueissa, ja kuuluu tällä hetkellä Espanjan jalkapallomaajoukkueeseen. A-maajoukkueesa Suso on pelannut neljä ottelua. Maajoukkueessa hän debytoi 14. marraskuuta 2017 Venäjää vastaan pelatussa ystävyysottelussa. Suso pelasi ottelussa ensimmäisen puoliajan, jonka jälkeen hänen tilalleen vaihdettiin José María Callejón. Ottelu päättyi tasalukemiin 3-3.
Aiheesta muualla

Kuvia tai muita tiedostoja aiheesta Suso (jalkapalloilija) Wikimedia Commonsissa
Sevilla – Primera División
1 Fernández |
3 Pedrosa |
4 Salas |
5 Ocampos |
6 Gudelj |
7 Romero |
8 Jordán |
9 Iheanacho |
10 Suso |
11 Lukebakio |
12 Sambi Lokonga |
13 Nyland |
14 Peque |
15 Montiel |
16 Navas |
17 Saúl |
18 Agoumé |
20 Sow |
21 Ejuke |
22 Badé |
23 Marcão |
24 Nianzou |
26 Juanlu |
32 Carmona |
Valmentaja Pimienta
Suomen koulukuvausliitto

Suomen koulukuvausliitto on yleishyödyllinen toimialajärjestö, johon valtaosa suomalaisista koulukuvauspalveluja tarjoavista yrityksistä kuuluu. Liiton jäsenet kuvaavat yli 98 % kaikista Suomen päiväkoti- ja kouluikäisistä. Suomen koulukuvausliiton tarkoituksena on kehittää, edustaa ja valvoa koulu-, päiväkoti-, rippi-, urheilu- ja armeijakuvauksien sekä muiden vastaavien ryhmäkuvausten alalla toimivien yritysten ja yhteisöjen yleisiä ja yhteisiä etuja. Suomen koulukuvausliitto edistää jäsentensä välistä yhteistoimintaa ja parantaa alan yleisiä toimintaedellytyksiä sekä kehittää valokuvan, alan ja alalla toimivien arvostusta ja asemaa sekä toimintamalleja. Lisäksi Suomen koulukuvausliitto toimii alan itsesäätelyelimenä.
Koulukuvauksella on pitkät perinteet ja se on tutkitusti haluttu palvelu. Suomen koulukuvausliiton yhdessä Taloustutkimuksen kanssa tekemän tutkimuksen (2021) mukaan vanhemmat pitävät koulu- ja päiväkotikuvausta tärkeänä: 82 prosenttia vanhemmista oli sitä mieltä, että koulun ja päiväkodin tulee järjestää kuvaustapahtuma.
Tai Orathai

Tai Orathai, thaiksi: ต่าย อรทัย (s. 27. maaliskuuta 1980) on luk thung -laulaja Ubon Ratchathanista, Thaimaasta. Hän on yksi tämän hetken suosituimpia luk thung -artisteja. Orathai on tyylilajinsa ensimmäinen, jonka levyjä on myyty miljoona kappaletta.
Steve Guerdat

| Mitalit | Mitalit | Mitalit |  |
| --- | --- | --- | --- |
|  Steve Guerdat  |  Steve Guerdat  |  Steve Guerdat  |  |
Maa:  Sveitsi
Esteratsastus
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | yksilökilpailu |  |
|  Pronssia | Peking 2008 | joukkuekilpailu |  |
| EM-kilpailut   | EM-kilpailut   | EM-kilpailut   |  |
|  Kultaa | Windsor 2009 | joukkuekilpailu |  |
|  Hopeaa | San Patrignano 2005 | joukkuekilpailu |  |
|  Pronssia | Donaueschingen 2003 | joukkuekilpailu |  |
Steve Guerdat (s. 10. kesäkuuta 1982 Bassecourt) on sveitsiläinen esteratsastaja ja olympiavoittaja. Guerdat on 183 senttimetriä pitkä ja painaa 70 kilogrammaa.
Ura

Guerdat saavutti yksilökilpailun olympiakultaa hevosellaan Nino des Buissonnets vuoden 2012 kesäolympialaisista Lontoosta. Vuoden 2008 kesäolympialaisista Guerdat ja Jalisca Solier saavuttivat joukkuekilpailun pronssia. Guerdat oli mukana myös vuoden 2004 kesäolympialaisissa. EM-kilpailuista Guerdat on saavuttanut joukkuekilpailun kultaa vuodelta 2009, hopeaa vuodelta 2005 ja pronssia vuodelta 2003. Guerdat on valmentanut muun muassa Formula 1 -kuljettaja Kimi Räikkösen ex-vaimoa Jenni Dahlmania.
Myös Guerdat'n isä Philippe Guerdat on esteratsastaja, joka kilpaili kaksissa kesäolympialaisissa.
Aiheesta muualla

Kuvia tai muita tiedostoja aiheesta Steve Guerdat Wikimedia Commonsissa
Stephen R. Bourne

| Stephen R>  Bourne |
| --- | --- |
 Stephen R. Bourne SDWest 2005 -tapahtumassa
Henkilötiedot
Koko nimi:  Stephen Richard Bourne
Syntynyt: 7. tammikuuta 1944 (ikä 80)
Kansalaisuus:  Yhdistynyt kuningaskunta
Stephen Richard "Steve" Bourne (s. 7. tammikuuta 1944) on brittiläinen tietojenkäsittelytieteilijä.
Bourne tunnetaan Bourne shell-komentotulkin (Bourne-komentotulkki, sh) kehittäjänä UNIX-käyttöjärjestelmälle sekä adb debuggerin kehittäjänä. Bourne-komentotulkki on edelleen useimpien UNIX-järjestelmien oletuskomentotulkki.
Bourne on valmistunut filosofian tohtoriksi Cambridgen yliopistosta. Hän on työskennellyt ALGOL 68-ohjelmointikielen kääntäjän parissa saman yliopiston tietotekniikkalaboratoriossa. Cambridgesta hän siirtyi IBM:lle vuonna 1973 ja vuonna 1975 Bell Labsin UNIX-ryhmään. Bourne kirjoitti UNIX-käyttöjärjestelmästä kirjan nimeltä The UNIX System.
Bell Labsin jälkeen Bourne on työskennellyt Silicon Graphicsin, Digital Equipment Corporationin, Sun Microsystemsin ja Cisco Systemsin palveluksessa. Nykyään hän työskentelee El Dorado Ventures -nimisessä kalifornialaisessa sijoitusyhtiössä.
Bourne on ollut Association for Computing Machinery puheenjohtaja vuosina 2000–2002 ja saanut yhdistyksen palkintoja.
Teoksia

Bourne, Stephen R.: The Unix System.  Addison-Wesley, 1982.  ISBN 0-201-13791-7.
St Pancrasin rautatieasema

St Pancrasin rautatieasema on vuonna 1868 avattu rautatieasema Lontoossa. Se sijaitsee lähellä British Librarya ja King’s Crossin rautatieasemaa. Asema peruskorjattiin 2000-luvulla Eurostar-liikennettä varten.
Asemalta liikennöi East Midlands Trainsin junia Leicesteriin, Nottinghamiin, Derbyyn ja Sheffieldiin, Thameslinkin paikallisjunat Lontoon seudulla sekä Eurostar Internationalin suurnopeusjunat Brysseliin, sekä Pariisiin ja muualle Ranskaan. St Pancrasin asema palvelee vuosittain noin 50 miljoonaa asiakasta, joista noin 35 miljoonaa on matkustajia.
St Pancrasin asemaa on usein kutsuttu ”rautateiden katedraaliksi”. Sen arkkitehtuuri on peräisin viktoriaaniselta aikakaudelta. Laitureita peittävän teräs- ja lasirakenteisen kaarikatoksen, aikanaan maailman suurimman, suunnitteli insinööri William Henry Barlow, raiteiden päässä seisovan punatiilisen, uusgoottilaista tyylisuuntaa edustavan koristeellisen hotellirakennuksen arkkitehti George Gilbert Scott.
Rautatieasemalta on yhteys King's Cross St. Pancrasin metroasemalle, joka on Lontoon metron vilkkain asema.
Aiheesta muualla

St Pancrasin rautatieaseman verkkosivut
Kuvia tai muita tiedostoja aiheesta St Pancrasin rautatieasema Wikimedia Commonsissa
St Pancrasin katettu laiturialue 1800-luvulla.
Susan Brooks

| Susan Brooks |
| --- | --- |

Yhdysvaltain edustajainhuoneen jäsen Indianan 5. vaalipiiristä
 3. tammikuuta 2013 – 3. tammikuuta 2021  
Edeltäjä:  Dan Burton
Seuraaja:  Victoria Spartz
Henkilötiedot
Syntynyt: 25. elokuuta 1960 (ikä 64) Auburn, Indiana, Yhdysvallat
Puoliso:  David Brooks
Tiedot
Puolue:  republikaanit
Koulutus:  Miamin yliopisto (BA) Indianan yliopisto (JD)
Aiheesta muualla
susanwbrooks.house.gov
Susan W. Brooks (s. 25. elokuuta 1960 Auburn, Indiana, Yhdysvallat) on yhdysvaltalainen poliitikko republikaanisesta puolueesta. Hän toimi vuoden 2013 alusta vuoden 2021 alkuun Yhdysvaltain edustajainhuoneen jäsenenä Indianan 5. vaalipiiristä.
Ura

Brooks on koulutukseltaan juristi. Hän suoritti Juris Doctor -tutkinnon Indianan yliopistossa vuonna 1985 ja työskenteli vuoteen 1997 puolustusasianajajana. Hän on toiminut myös liittovaltion syyttäjänä, presidentti George W. Bushin nimitettyä hänet vuonna 2001 Indianan eteläiseen piirioikeuteen. Hän oli tehtävässä vuoteen 2007.
Lakialan töiden lisäksi Brooks on muun muassa toiminut Indianapolisin apulaispormestarina vuosina 1998–1999, Stephen Goldsmithin ollessa pormestari, sekä Ivy Tech Community Collegen neuvonantajana ja varapresidenttinä vuosina 2007–2011. Vuonna 2012 hän pyrki ja tuli valituksi Yhdysvaltain edustajainhuoneeseen Indianan 5. vaalipiiristä. Brooks voitti ensin republikaanien toukokuisessa esivaalissa niukasti entisen kongressiedustajan David McIntoshin ja myöhemmin marraskuun varsinaisessa vaalissa selvällä, yli kahdenkymmenen prosenttiyksikön erolla demokraattien ehdokkaan Scott Resken.
Brooks on toiminut vuosinaan edustajainhuoneessa muun muassa sen eettisen valiokunnan puheenjohtajana kaudella 2017–2019.
Yksityiselämä

Susan Brooks asuu Carmelissa, Indianassa yhdessä aviomiehensä Davidin kanssa. Parilla on kaksi aikuista lasta.
Aiheesta muualla

/ Susan Brooks Facebookissa
Susan Brooks Twitterissä
Syberia: The World Before

| Syberia: The World Before |
| --- | --- |

Kehittäjä:  Microids Studio Paris
Julkaisija:  Microïds
Jakelija:  GOG.com, PlayStation Store, Steam ja Epic Games Store
Ohjaaja:  Benoît Sokal
Tuottaja:   François Berranger  Alexandre Hartpenceu 
Suunnittelija:  Benoît Sokal
Käsikirjoittaja:  Lucas Lagravette
Säveltäjä:  Inon Zur
Pelisarja:  Syberia
Pelimoottori:  Unity
Julkaistu:   18. maaliskuuta 2022 (Windows)NA 15. marraskuuta 2022  (PlayStation 5, Xbox Series X)
Lajityyppi:  seikkailu
Pelimuoto:  yksinpeli
Ikäluokitus:  K-16
Alusta:  Microsoft Windows,  PlayStation 5, Xbox Series X
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK    : 
Syberia: The World Before on Microïdsin kehittämä ja julkaisema seikkailupeli, joka on neljäs osa vuonna 2002 alkaneessa Syberia-pelisarjassa. Peli julkaistiin vuonna 2022 Windowsille, PlayStation 5:lle ja Xbox Series X:lle.
Kuten pelisarjan aiemmat osat, pelin on ohjannut belgialainen Benoît Sokal. The World Before jatkaa edellisistä osista tutun päähenkilö Kate Walkerin tarinaa. Toinen päähenkilö on Dana Roze, jonka tarina sijoittuu eri aikajanalle 1930-luvun loppuun.
Vastaanotto

Pelaaja antoi pelille arvostelussaan 8/10 ja kirjoitti sen ”uhkuvan klassisten 1990-luvun seikkailupelien henkeä”.
Sub-Zero

Sub-Zero cosplay.
Sub-Zero on fiktiivinen hahmo pelisarjassa Mortal Kombat. Hänen ääninäyttelijänään toimii Jim Miller.
Taustaa

Sub-Zero on ninja, joka pystyy hyödyntämään kylmyyttä hyväkseen. Alkuperäisen Mortal Kombatin mukaan Sub-Zeron nimi on Bi-Han ja hänellä on nuorempi veli Kuai Liang, jolla on samat kyvyt. Molemmilla Sub-Zeroilla on sininen ninjavaatetus ja kyky iskeä vastustajaa jääiskuilla.
Cyber Sub-Zero

Cyber Sub-Zero on nuoremman Sub-Zeron kyborgimuoto. Hahmo esiintyi ensimmäisen kerran vuoden 2011 Mortal Kombat -pelissä, jossa Raiden muutti tulevaisuutta siten, että nuorempi Sub-Zero muutettiin kyborgiksi Smoken sijaan. Cyber Sub-Zero muistuttaa sinipanssaroitua kyborgia, jolla on samat kyvyt kuin alkuperäisellä Sub-Zerolla.
Cyber Sub-Zero nähtiin ensimmäisen kerran, kun Kabal onnistui pakenemaan Outworldista Earthrealmiin portaalin kautta. Cyber Sub-Zero taisteli Kabalia vastaan, mutta hävisi taistelun. Kabal vei Cyber Sub-Zeron Raidenin ja muiden luo, jotka Jaxin avulla uudelleenohjelmoivat Cyber Sub-Zeron takaisin hyväksi. Cyber Sub-Zero kohtasi Sektorin, joka huomasi tämän uudelleenohjelmoinnin ja taisteli häntä vastaan, mutta Cyber Sub-Zero kukisti Sektorin ja sai hänen muistitiedoistaan selville paikan, jonne Kano, Goro ja Kintaro olivat vanginneet Earthrealmin sotilaita. Cyber Sub-Zero jäädytti Kanon ja kukisti taistelussa Goron ja Kintaron vapauttaen vangitut sotilaat. Tämän jälkeen Cyber Sub-Zero joutui taistelemaan Ermacia vastaan, mutta voitti hänet. Myöhemmin Cyber Sub-Zero lähtee estämään Quan Chitä toteuttamasta Shao Kahnin suunnitelmaa vangita kaikki Earthrealmin sielut Soulnadon avulla. Cyber Sub-Zero kohtaa Noobin ja tunnistaa hänet vanhemmaksi veljekseen. Veljekset joutuvat taistelemaan keskenään ja Cyber Sub-Zero voittaa Noobin sanoen etteivät he ole enää veljeksiä. Nightwolf saapuu paikalle ja hoitaa työn loppuun Cyber Sub-Zeron puolesta. Myöhemmin Cyber Sub-Zero saa surmansa taistelussa Sindeliä vastaan tämän tuhottua tämän virtapiirit. Myöhemmin Quan Chi herätti Cyber Sub-Zeron henkiin ja langennut Cyber Sub-Zero nähdään Netherealmissa Quan Chin orjana.
Mortal Kombat X-peliin perustuvassa sarjakuvassa paljastettiin, että Quan Chi huomattuaan Cyber Sub-Zeron sielun olevan yhä normaali hän taikansa avulla nosti Cyber Sub-Zeron ilmaan ja tuhosi tämän kyborgiruumiin sanoen, ettei hän luota teknologiaan ja taikansa avulla muutti Cyber Sub-Zeron jälleen normaaliksi Sub-Zeroksi tehden hänestä palvelijansa.
Tai Shin Mun

Tai Shin Mun (大聖門, pinyin: Dà Shèng Mén; kirjaimellisesti "Suuren Viisaan portti") on myös apina -kungfuna tunnettu perinteinen kiinalainen taistelutaito. Järjestelmään sisältyy sekä aseettomia että aseellisia taistelutekniikoita, tuina-hierontaa, kovetus- ja hengitysharjoituksia sekä leijonatanssia. Suomessa lajia voi tällä hetkellä harjoitella Helsingissä, Tampereella, Nokialla, Oulussa, Rovaniemellä ja Ivalossa.
Stéphane Lefebvre

| Stéphane Lefebvre |
| --- | --- |
 Stéphane Lefebvre Saksan rallissa 2014.
Henkilötiedot
Syntynyt: 16. maaliskuuta 1992 
Kansalaisuus:   Ranska
WRC-ura
Aktiivivuodet:  2013–
Nykyinen talli:  DG Sport
Entiset tallit:  Citroën D-Max Swiss
Kilpailuja:  47
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  3
MM-pisteitä:  58
Ensimmäinen kilpailu:  Ranskan ralli 2013
Sijoitus kaudella 2022:  22. (8 p.)
Aiheesta muualla
www.stephane-lefebvre.com
Stéphane Lefebvre (s. 16. maaliskuuta 1992 Nœux-les-Mines) on ranskalainen ralliautoilija.
Ura

JWRC-sarjassa Lefebvre on saavuttanut kolme osakilpailuvoittoa sekä mestaruuden kaudella 2014 ja WRC3-luokassa niin ikään kolme voittoa ja mestaruuden kaudella 2014. Hän kilpailee Citroënillä.
Lefebvre ajoi ensimmäisen osakilpailunsa rallin MM-sarjassa vuonna 2013 Ranskassa ollen yleiskilpailussa 20. Kaudella 2014 Lefebvre sijoittui parhaimmillaan yleiskilpailussa 19:nneksi, Saksan ja Puolan ralleissa. Kaudeksi 2015 Lefebvre siirtyi kilpailemaan pääosin WRC2-luokkaan. Ensimmäisen MM-pisteensä hän saavutti Saksan rallista 2015 sijoittuen kymmenenneksi, jolloin hän siirtyi ajaamaan WRC-luokkaan. Hän palasi WRC2-luokkaan kaudeksi 2018.
Lefebvren kartanlukijana on toiminut kaudesta 2016 alkaen ranskalainen Gabin Moreau.
Kaudella 2018 Lefebvre ajoi Citroënin tehtaan tuella WRC2-sarjassa sijoittuen kauden päätteeksi sarjassa 13. sijalle. Parhaat saavutukset olivat Portugalin rallin 3. ja Walesin rallin 5. sija WRC2-luokassa.
Käännös suomeksi
Steve Gadd

Steve Gadd
Steve Gadd (s. 9. huhtikuuta 1945 Rochester, New York) on yhdysvaltalainen rumpali. Hänet tunnetaan yhteistyöstään Paul Simonin, Steely Danin, Joe Cockerin, Bob Jamesin, Chick Corean, Eric Claptonin, ja monien muiden jazz- ja pop-muusikoiden kanssa.[lähde? ]
Gadd aloitti rummunsoiton seitsemänvuotiaana ja 11-vuotiaana pääsi jo soittamaan trumpetisti Dizzy Gillespien kanssa.
High Schoolin jälkeen Gadd opiskeli Manhattan School of Musicissa kaksi vuotta, minkä jälkeen siirtyi Eastman School of Musicin Rochesteriin. Tuolloin hän soitti muiden nuorten ja lupaavien jazz-muusikoiden kanssa. Opintojen jälkeen Gadd soitti usein Chuck Mangionen yhtyeessä.[lähde? ]
Armeijan jälkeen Gadd perusti lyhytaikaisen kvartetin, jonka hajottua 1973 hän aloitti studiomuusikon uransa. 1970- ja 1980-lukujen aikana hän osallistui myös kiertueisiin eri artistien kanssa, vaikka suosikin usein studiouraa kiertueiden kustannuksella. 1970-luvun loppuun mennessä Gaddista oli tullut kysytty rumpali.[lähde? ]
Esimerkkejä levytyksistä

Chick Corea
Three Quartets (1981)
Friends (1978)
My Spanish Heart (1976)
Steely Dan
Aja (nimikappale)
Gaucho (kappaleet Glamour Profession, My Rival, Third World Man)
Simon & Garfunkel
Concert In Central Park
Paul Simon
One Trick Pony
Still Crazy After All These Years
Hearts and Bones
You're the One
Paul Simon's Concert In The Park August 15, 1991
Steps
Smokin' In The Pit
George Benson
Bad Benson
Eric Clapton
Live At Hyde Park (DVD)
Pilgrim
Reptile
Riding With The King
One More Car One More Rider
Sessions for Robert J.
Back Home
James Brown
Black Caesar
Al Jarreau
Tenderness
Rickie Lee Jones
Rickie Lee Jones
Pirates
Chuck Mangione
Live
Michel Petrucciani
Live In Tokyo
Al Di Meola
Casino
Lee Ritenour
Feel the Night (French Roast)
Aiheesta muualla

Wikimedia Commonsissa on kuvia tai muita tiedostoja aiheesta .
Steve Gadd at Drummerworld - videonäytteitä.